பெர்புளோரோவளையயெக்சேன்

பெர்புளோரோவளையயெக்சேன் (Perfluoromethylcyclohexane) என்பது C7F14 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நீரகக்கரிமமான  மெத்தில்வளையயெக்சேனின் பெர்புளோரினேற்றமடைந்த வழிப்பெறுதியாக இச்சேர்மம் வகைப்படுத்தப்படுகிறது.  வேதியியல் ரீதியாகவும் உயிரியல் ரீதியாகவும் பெர்புளோரோவளையயெக்சேன் மந்தமானது.

தயாரிப்பு
பௌலர் செயல்முறையின் மூலம் பெர்புளோரோவளையயெக்சேனை தயாரிக்கலாம். தொலுயீனுடன்  வாயு கட்டத்தில் உள்ள கோபால்ட்டு புளோரைடு சேர்த்து  தனிம புளோரின்  செயல்பாட்டை மிதப்படுத்துவது பௌலர் செயல்முறையாகும். குறைந்த புளோரின் தேவைப்படுவதால், மெத்தில்வளையயெக்சேனை விட இது தொடக்கப் பொருளாக விரும்பப்படுகிறது.

பண்புகள்
பெர்புளோரோவளையயெக்சேன் வேதியியல் ரீதியாக மந்தமான வேதிச் சேர்மமாகும்.  வெப்ப ரீதியாக 400 பாகை செல்சியசு வெப்பநிலை வரைக்கும் இது நிலையானது.  நச்சுத்தன்மையற்றது.

பெர்புளோரோவளையயெக்சேன்  ஒரு தெளிவான, நிறமற்ற திரவமாகும். ஒப்பீட்டளவில் அதிக அடர்த்தி, குறைந்த பாகுத்தன்மை மற்றும் குறைந்த மேற்பரப்பு பரப்பு இழு விசை ஆகிய பண்புகளை  கொண்டுள்ளது.  விரைவாக ஆவியாகும்.  வாயுக்களுக்கு ஒப்பீட்டளவில் நல்ல கரைப்பான், ஆனால் திடப்பொருட்கள் மற்றும் திரவங்களுக்கு மோசமான கரைப்பானாக செயல்படுகிறது.

மற்ற வளைய பெர்புளோரோகார்பன்களைப்  போலவே, பெர்புளோரோவளையயெக்சேனை  மிகக் குறைந்த செறிவுகளில் கண்டறிய முடியும்.  இதனால் இச்சேர்மம்  ஒரு தடம் காணியாக சிறந்ததாக அமைகிறது.

பயன்கள்
வெப்ப பரிமாற்ற முகவர்
மின்கடத்தா திரவம்
பெர்புளோரோகார்பன் தடம் காணி

 மேற்கோள்கள் 

பகுப்பு:புளோரோகார்பன்கள்
பகுப்பு:ஆலசனேற்ற கரைப்பான்கள்